**«Жаңа форматтағы педагог құзыреттілігі және кәсіби дамуы».**

Казиева Алия Рысжановна

Атырау облысы, Құрманғазы ауданы, Сафон селосы

Ф. Энгельс атындағы жалпы орта мектебі, ағылшын тілі пәні мұғалімі

Қазақстан Республикасының Президенті Н.Ә.Назарбаев Қазақстан халқына жолдаған жолдауында басты мақсатымыз-Қазақстанның ең дамыған 30 мемлекеттің қатарына қосылуы, ол - «Мәңгілік Қазақстан» жобасы, ел тарихындағы біз аяқ басатын жаңа дәуірдің кемел келбеті деген. Біз үлгілі дамудың өзіндік моделін қалыптастырдық. Осы жолдауда «Мәңгілік Қазақстан» жобасында Қазақстан Республикасының әлем елдерімен терезесі тең қатынас құрып, әлем картасынан ойып тұрып орын алатын саласының бірі -ғылым мен білімге өте үлкен мән берген. [1] Ал оны жүзеге асыратын ұстанымы берік, білімді, жаңа форматтағы мұғалім.Педагогикалық шеберлік орталығы Кембридж университетінің Білім беру факультетімен бірлесіп әзірлеген Қазақстан Республикасының педагог қызметкерлерінің біліктілігін арттыру курстары бағдарламасының негізгі мақсаты біріншіден - маңызды болып табылатын рухани, мәдени және адамгершілік құндылықтардың негізінде жастарды өз елінің мәдениетін құрметтеуге тәрбиелеу, екіншіден - жастарды жылдам өзгеріп жатқан әлемде өзіне сенімді және табысты болуға мүмкіндік беретін дағдылары мен түсініктерін дамытуға, өмірлік жағдайларда өз білімдерін қолдануға ықпалын тигізетін сыни тұрғыдан ойлауға үйретуді қамтиды. Менің ойымша, қазіргі кезде барша ұстаз қауымы жаңа форматта болуы міндетті. Себебі, мына жылдам дамып келе жатқан заманда білім алып жатқан ұрпаққа сапалы да саналы, жаңа форматта білім беру үшін өзіміз де заман талабына сай барлық жаңа технологиялармен қаруланған болуымыз керек. Енді осы Қазақ елінің жаңа форматтағы мұғалімі қандай болуы керек? Жаңа форматтағы мұғалімдер оқушылардың бойына өз бетімен білім алу, өзін-өзі реттеу дағдыларын қалыптастыруға, түрлі адамдармен тиімді диалог жүргізе алатын, қазіргі заманға табысты өмір сүруге дайын, сандық технологияларда құзырлылық танытатын белсенді азамат, болашақ маман ретінде қалыптасуға көмектесетін оқу үдерісін ұйымдастыру үшін қажетті біліммен және практикалық дайындықпен қамтамасыз етуі қажет.

Ұстаз – жүректің жылылығын, мейірімнің шуағын, адамгершіліктің ұлылығын біліммен қоса бала бойына дарыта алатын тұлға. Ұстаз қандай болу керек?- деген сұраққа өзімнің тәжірибеме сүйене отырып, ұстаз - білімді, бала жанын түсіне алатын, әділ, еңбекқор және үздіксіз ізденіс үстінде бола алатын жан деп ойлаймын. Олай болса, ұстаз мамандығын таңдағандықтан, ең алдымен өзіңді-өзің танып, үздіксіз ізденіп, аяусыз еңбектенуің керек. Заман ағымына сай өз білімімді үздіксіз жетілдіріп отырған жағдайда ғана, ХХІ ғасырдың талабына сәйкес жаңа форматтағы ұстаз бола алатыныма көзім анық жетті.

Ізденіс түбі – игілік деп есептеп, мен де еліміздің білім беру жүйесіне түбегейлі өзгеріс пен жаңалық енгізуге жасалып жатқан қадамдарын құптай отырып, білім беруді дамыту бағдарламасына сәйкес Кембридж университеті мамандары мен Назарбаев Зияткерлік мектебі ұйымдастырған үш айлық курсқа үлкен құлшыныспен бардым. Әрине, оқу барысында қиындықтар болды, өйткені жаңалықты бірден қабылдап, теория мен практиканы ұштастыру уақыт пен ерік-жігерді талап ететіні белгілі. Уақыт озған сайын мен іс-тәжірибемнің жүйеленіп, жетіліп келе жатқанын байқаймын. Өз жұмысымды саралап отырсам, көп уақытым сабақтың сапалы өтуін ойластыруға, оқулықтан тыс материалдарды да сабаққа кіріктіре пайдалануға жұмсалатыны байқалады, ал сабақты өткен соң жіберілген кемшіліктерді қалай жөндеуге болатыны мазалайды. Әрбір ісіме рефлексия жасау арқылы жаңа форматты мұғалімдер қатарын толықтыратыныма кәміл сенемін, өйткені мен деңгейлік курсты не үшін оқығанымды білемін: мен алдыма мақсат қойдым, сол үшін ұмтылып, еңбек етуге тиіспін және бастаған ісімді жетілдіріп, нәтижеге қол жеткізуім керек. Әлемдегі барлық адамдардың ішінен – мұғалімдер ғана үзіліссіз оқудың бағасын түсінеді. Оқу бір жерде тұрмайтынын, өзгерістің болмауы өсудің тоқтағанын білдіретінін түсінгендіктен менің өзгеруіме тура келді. Осы мақсатта курсқа келгенімде менің бойымды билеген қорқыныш пен үрей болды. Бұл бағдарламада оқу үрдісі қалай жүретіні және сапалы оқыту дегеніміз не екендігі туралы материалдарды зерделеп, барлық  оқушыларды  тиімді тәсілдермен сабаққа тарту, өзара бағалау және өзін-өзі бағалау дағдыларын қалыптастыру; балалар қалай оқиды, нені оқыту керек екенін айқын түсінікті тілмен жеткізілген. Бағдарламаның негізін құрайтын жеті модульді, оқушылардың тақырыпты өзіне оңтайлы бірегей тәсілдермен меңгеретіндігін жете түсіну - мұғалім қызметіндегі маңызды дүние.  Осы бағдарламаның негізгі қағидаты тәжірибелік қызметті нақты ғылыми зерттеулердің дәлелденген нәтижелерімен кіріктіру болып табылады, яғни мұғалімдер педагогиканың тиісті аспектілеріне қатысты ғылыми материалдармен танысады. Бағдарламадан күтілетін нәтижелер оқушылардың қалай оқу керектігін үйреніп, соның нәтижесінде еркін, өзіндік дәлел - уәждерін нанымды жеткізе білетін, ынталы, сенімді, сыни пікір – көзқарастары жүйелі дамыған, сандық технологияларда құзырлылық танытатын оқушы ретінде қалыптасуын қамтиды. Орта білім беру жүйесінде әлемдік жоғары деңгейге қол жеткізген анағұрлым танымал оқыту әдістемелері арасында сындарлы (конструктивті) теориялық оқытуға негізделген тәсіл кең тараған [3]. Білім беру саласында жүргізілген әлемдік зерттеулердің нәтижелері тиісті кәсіптік қасиеттерге ие, оқыту және оқу үдерістерінің қажетті дағдылары мен терең түсініктерін игерген мұғалімдер жастардың білімін сапалық тұрғыдан өзгерте алатынын  көрсетіп отыр. Сондықтан да алға қойылған мақсаттарды іске асыруда мұғалімнің алатын орны ерекше екеніне ешкімнің таласы болмас. Мен ағылшын тілі пәнінен сабақ беретіндіктен сабақ процесінде оқушылардың тілдік кедергіге тап болатынын жиі аңғарамын, сондықтан оқудағы жаңа әдіс-тәсілдерді қолдану арқылы осы қиындықтан шығар жол іздеудемін және біртіндеп жақсы нәтижелерге қол жеткізіп келемін. Оқушы қабілетін шыңдау, қызығушылығын ескеру, деңгейлік тапсырмалар дайындау, топтық, жұптық, жеке тапсырмалар түрін байланыстыра қолдану, түрлі әдіс-тәсілдер арқылы оқушыны жетелеу, сабақты түрлендіре білу – жетістікке жеткізер жолдар деп есептеймін. Деңгейлік курстар менің санама жаңа ой құйды десем болады, өйткені бұрын қолданғанмен аса мән бермейтін әдістер енді жаңаша сипат алуда. «Ұстаз шәкіртке күн болып көрініп, нұр болып төгілуі керек», - демекші, әр сабаққа кіргенде психологиялық жағдайға мән беретін болдым. Себебі көңіл-күйі орнықты, өзін жайлы сезінген оқушы нәтижелі жұмыс жасауға біршама жақын және дайын болатынына көзім жетті. Сонымен қатар, сабаққа өзгерісті біртіндеп енгізген дұрыс деген пікірдемін. Өйткені оқушы бір әдісті дұрыс қолдана алмай тұрып, басқасын үсті-үстіне ұсына беру де көп жағдайда балаға қиындық тудыруы мүмкін. Мен Джин Раддокше «оқушы үніне» құлақ тосуды, оны естуді үйрендім, кері байланыс барысында оқушыларға не ұнайтынын ескеруді үйреніп келемін.Ұлы ағылшын ағартушысы Уильям Уорд: «Жай мұғалім хабарлайды, жақсы мұғалім түсіндіреді, керемет мұғалім көрсетеді, ұлы мұғалім шабыттандырады,- дейді[3] . Мен оқушыларымның кішкене де болса жетістіктерін, талпыныстарын ескеріп, мақтап, мадақтап, қанаттандырудың маңызды екенін жақсы түсінемін.

«Қай істің болсын өнуіне үш шарт бар: ең әуелі – ниет керек, одан соң – күш керек, одан соң – тәртіп керек», - деген ұлы жазушымыз М. Әуезов сөздері қазір де маңыздылығын жоймаған. Мен деңгейлік курсқа алғашқылардың бірі болып баруға ұмтылдым, ниет еттім, ниетіме жеттім. Алған білімімді қолданудамын, нәтижеге жету үшін күш жұмсаудамын, тырысудамын. Мұнан әрі қарай да ізденісті тоқтатпай, әр ісімді жүйелеп, белгілі тәртіпке келтіре алсам, өнімді іс боларына сенімдімін. Ол үшін әр оқушы жүрегіне үңіліп, қабілет-қарымын анықтай білсем, көкірек көзін ашып, ақыл-ойына, санасына жол тапсам, соның бәрін елеп-екшеп үйлестіріп, шеберлігімді күннен-күнге арттырып отырсам, білімді ұрпақ саны көбейе түспек.

Шынына келсе, бұған дейін дайын білім беруге негізделген «дәстүрлі» әдіс арқылы алынған білім тақырыпты оқыту аяқталған соң немесе емтихан біткен соң керексіз болып қалады және оқушы өмірде пайдалана алмайды. Оқушының түсіну деңгейін анықтап, оның түсінігін толықтыруға немесе қайта құруға көмектесу, уақытпен санаспай, күнделікті өмірмен, мектеппен байланысты түсіндірме немесе бейне роликтермен көрсеткен көріністер, пікірталас - дебаттар, жас ерекшеліктеріне қарай оқыту немесе талантты және дарынды оқушылардың білім алуын арттыру мақсатында жаңа технологияны пайдалану арқылы керек материалдарды  Интернеттен алу жолдарын үйрету мұғалімнің міндеті[2] .

Қазіргі кезде мен ұстаздық қызметімді атқарып жүрген Ф. Энгельс атындағы жалпы орта білім беретін мектебінің бүгінгі жайы мен ертеңі - оқушылардың білімділік және тәрбиелік деңгейі шешуші дәрежеде мұғалімдерге, ата - анаға,   жүргізілген жұмыстарға, ізденіске байланысты. Осы мақсатта мeнің мeктeбімдe қaндaй өзгepістep болды? Мeктeптe жұмыс жaсaйтын  56 мұғалімнің  5-еуі  ІІІ дeңгeйдe, 3 – еуі ІІ деңгейде, 1-еуі І дeңгeйдeгі жaңa фоpмaттa оқыту куpстapынaн өттік.  Бұл бapлық мұғaлімнің 16 пaйызын  ғaнa құpaйды eкeн. Алайда мeктeптeгі тәжіpибe кeзeңдepіндe біздің іс-әpeкeтімізгe қызығушылық тaнытқaн әpіптeстepіміздің сaны шaмaмeн 40-қа жeтті. Бұл мұғaлімдepдің 71 пaйызын құpaп отыp. Дeмeк біздің мeктeп өзгepіскe дaяp. Сeбeбі, мұғaлімдepдің әлeмдe, біздің мeмлeкeтіміздe болып жaтқaн өзгepістep туpaлы түсініктepі бap. Олap өзгepістep мeн жaңaлықтapды оқып қaнa қоймaй, өздepі дe қолдaнып көpугe дaяp. Білім бepу бapысындa өз бeтімeн іздeнe aлaтын, сыни тұpғыдaн ойлaй aлaтын, мeктeптe aлғaн білімін өміpдe іскe aсыpa aлaтын, өз бeтімeн шeшім шығapa aлaтын тұлғa дaяpлaу мақсатын ұстануда.

Мeктeптeгі пpaктикa кeзіндe жүpгізілгeн түсінік жұмыстapының нәтижeсіндe әpіптeстepімізбeн біpгe eліміздe жүpгізіліп жaтқaн өзгepістepмeн, білім бepу жүйeсіндeгі peфоpмaлap бapысындaғы іс-тәжіpибeлepімeн тaнысып, өзіндік зepттeу жұмысын жүpгізe бaстaдық. Нәтижeсіндe оқушылapды сыни тұpғыдaн ойлaнтa білу, оқушы білімін бaғaлaу, оқушылapдың өзін-өзі бaғaлaуы apқылы білімді игepудe жaқсы нәтижeгe жeтугe болaтындығы бaйқaлды. Ол үшін aлдымeн өзіміз өзгepуіміз кepeктігі aйқындaлды. Куpстaн өтпeсe дe жaңaлыққa eлeңдeп тұpaтын  әpіптeстepім бap, олap дa шәкіpт жүpeгінe жол тaбa білгeн, өз істepінің нaғыз шeбepлepі болa aлaтынынa сeнімім мол.Білім бepудe кәсіби құзыpлы мaмaн иeсі дeңгeйінe жeткeн дeп өз пәнін жeтік білeтін, оқушыны шығapмaшылығы мeн дapындылығынa жaғдaй жaсaй aлaтын, тұлғaлық-ізгілік бaғыттылығы жоғapы, отaндық, шeтeлдік тәжіpибeлepді шығapмaшылықпeн қолдaнa білeтін мұғaлімдep қaтapын көбeйту мaқсaтындa жұмыс істеу үстіндeміз. Инновациялық білімді дамыту, өзгеріс енгізу, жаңа педагогикалық идеялар мен жаңалықтарды өмірге әкелу. Бұрынғы оқушы тек тыңдаушы, орындаушы болса, ал қазіргі оқушы өздігінен білім іздейтін жеке тұлға екендігіне ерекше мән беруіміз керек. Бұл жөнінде  Қaзaқстaн Рeспубликaсының Пpeзидeнті Н.Нaзapбaeв “...Адaмзaт үшін ХХІ ғaсыp жaңa тeхнологиялapдың ғaсыpы болмaқ, aл осы жaңa тeхнологиялapды жүзeгe aсыpып, өміpгe eнгізу игepу жәнe жeтілдіpу -  бүгінгі мeктeп мұғaлімдepінің, сіздepдің eншілepіңіз”, – дeп  aтaп көpсeтті [1]. Сондықтaн дa қapaпaйым мeктeп мұғaлімі peтіндe мaғaн, мeнің әpіптeстepімe Қaзaқстaнның болaшaғын қaлыптaстыpу жолындa үлкeн міндeттep жүктeлді.Ол міндeттepді жaуaпкepшілікпeн оpындaу үшін  «өзімізді өзгepтуімізгe» туpa  кeлді. Өзімізді өзгepтe отыpып, өзгeлepгe ықпaл eту, қaуымдaсa жүpіп мeктeпті оғaн қосa жұpтшылықты өзгepту міндeті қойылды.   Шәкіpттepіміздің биіктeн көpінуінe күндeлікті ісіміздeгі жaңaшылдығымыз apқылы, жaн-жaқты бepгeн тәpбиeміз apқылы қол жeткізeтіндігіміз түсінікті болды.  Осылapдың бapлығын көpe отыpып, мeн осы  дeңгeйдің aлғaшқы бeтпe-бeт кeзeңіндe aлғaн білімім мeн түйгeн ойлapымнaн кeйін әлeм eлдepінeн apттa қaлмaу үшін өзім дe, өзгe бұғып қaлaтын әpіптeстepім дe нeліктeн зaмaн тaлaбынa сaй ұстaнымдapын өзгepтпeйді? Оны өзгepтугe aлғaн білімім apқылы мeн нeліктeн күшімді сaлмaймын ? – дeп ойлaнудамын. Өйткeні, мeнің мeктeбім білім бepу сaлaсындa eліміздe жүpгізіліп жaтыpғaн өзгepістepгe тapтылғaн біp бөлшeк – ол дa бәpібіp өзгepістeн шeт қaлмaуы тиіс. Жалпы курстан өзіме көптеген тың, жаңа дүниелерді оқып-үйрендім.Сол жөнінде әріптестеріме ой бөлісе кетсем. Солардың ішінен Білім беру үшін бағалау және оқытуды бағалау модулі, сабақ жоспары, Блум таксономиясы өте ұнады. Еліміздің мектептеріндегі шешімін таппаған мәселелердің бірі – бағалау процесі. Мұғалім үшін де, бала үшін де, ата-ана үшін де қиын, негесі көп мәселе болатын. Ал курстан бұл мәселе өз шешімін таба алатынына көзім толық жетеді. Білім беру үшін бағалау және оқытуды бағалау модулі біз үшін жаңалық болмаса да, осы курс нәтижесінде бағалауға деген мүлдем жаңа көзқарас қалыптасты десем, қателеспеймін. Балаларды ынталандыруда тәуекелге барып, оқушылардың жауаптарын жоққа шығармай, сол қателерін өзіне түзету арқылы оқыту қажеттігін, бағалау критерийлері арқылы әділ бағалауға қол жеткізудің мұғалім үшін де, оқушы үшін де тиімділігін ұғынып, аз уақыт ішінде болса да бағалау түрлерін өз тәжірибемде пайдаланып, оң нәтижелерге қол жеткізе алдым. Себебі оқушыны өзін-өзі бағалауға үйрете алсақ, ол үшін бағалау критерийлерін өзіміз дұрыс құра алсақ болғаны. Әрине алғашында балалар өздерін жоғары бағаласа, уақыт өте келе өз қателіктерін түсінетін болады. Оған сыныптастарының да бағалауы да әсерін тигізеді. Бағалау процесі арқылы баланы әділдікке үйрете отырып, адалдыққа тәрбиелейміз, ал қазіргі заманда біз үшін әділдіктің орны ерекше болып тұр. Сонымен қатар ата-ана тарапынан, оқушы тарапынан болатын неге?- деген сұрақтардан құтыламыз.

Жалпы қазіргі заманға сай жаңа форматтағы педагог өз білімін үнемі жетілдіріп отыруы тиіс. Күні бүгінге дейін оқушылармен жұмыс жасай отырып, білімімді шыңдау мақсатында «Өрлеу» біліктілікті арттыру ұлттық орталығы» акционерлік қоғамының филиалы педагогикалық қызметкерлердің біліктілігін арттыру институты, Назарбаев Зияткерлік Мектебі ұйымдастырып жатқан түрлі білім жетілдіру курстарына, дамытушы семинарларға, мектебімізде өтетін коучингтерге үзбей қатысып келемін. Мұғалімнің жұмысы күрделі екендігі баршаға аян. Бүгінгі сабақты өткізген соң, ертеңгі сабаққа тың ой, жаңа идея, өзгеше әдіс-тәсілмен келу керек. Қазіргі таңдағы ұстазға деген талап жан-жақтылықты қажет етеді. Ал осы талапқа сай болып, білімді де білікті, жаңа форматтағы ұстаз атану үшін мұғалімдер дамылсыз білімін шыңдап отыруы қажет.   
Дәстүрлі білім беру кезінде мұғалімдер қауымы оқулық та, мұғалім де, оқушы да болатын еді. Ал енді сындарлы оқытуда мұғалім тек бақылаушы, бағыттаушы ғана болуы керек. Әрине алғашқыда қорқыныш болды. Себебі, мен ағылшын пәнінен сабақ беремін. Өз тілдері болмағандықтан, өздері білім алуда, өздерін бағалауда, бір – бірін оқытуда, топпен жұмыс жасатуда күтілетін нәтижеге қол жеткізе алмаймын деп ойлаған едім. Бірақ біздің дамып жатқан заманда өсіп келе жатқан ұрпағымыздың ой –санасы туралы пікірім дұрыс емес екен. Оқушылардың сыни тұрғыдан ойлауының дамығаны соншалықты, өзім ойламаған нәрселерді айтып, күтілген нәтижеден де жоғары нәтижеге қол жеткізіп жүрдім. Қазіргі кезде жаңа форматта оқыту бойынша оқушыларға білім беріп келемін. Оқушы өз ойын еркін жеткізіп, сұрақ құрып, сөйлеу тілі дамыса, ал мұғалім оқушыларға тек бағыт – бағдар бере алады.  Бүгінгі сабағыма кері байланыс алып, ертеңгі сабақты дұрыс, оқушыға қызықты етіп жоспарлаймын. Құрылған жоспар нақтылы, қолжетімді, шындыққа негізделген болғанда ғана, сабағымның мақсатына жетемін. Ал сабақтың жемісті өтуі – әрбір мұғалім үшін үлкен жеңіс деп ойлаймын.  «Мәңгілік елдің» болашақ жастарын тәрбиелеуде жаңа мазмұнда білім беру әрбір ұстаздың борышы деп білемін. Оқушыларға сапалы да саналы білім беруде алдыма жан салмай еңбек етемін. Себебі еліміздің болашағы осы жастардың қолында.

«Көш жүре түзеледі» дегендей, осындай ізденіс барысында жаңа үлгідегі сабақтарымның барлығы керемет болмағанымен, сәтті сабақтар саны молайып келеді. Сондай шақтарда бақыт деген осы екен, еңбегімнің жемісін көре бастадым деген ойлар қуанышқа бөлейді. Оқушылар шаттанса, мен де шаттанамын, олардың көңіл-күйлері түссе, мен де қобалжып қаламын, ізденістерін байқасам, қуанамын. Мен жаңа форматтағы педагогтардың бірі болып қалыптасып келемін. Оқушыларыма үйреткенімнен үйретерім көп. Көз алдымызда бәйшешектей құлпырып, қарлығаштай қанат қағып, жасындай жарқыраған жеткіншектеріміз үмітімізді ақтап, жан-жақты, бәсекеге қабілетті болып, елеулі жетістіктерге жетіп, қуантып жатса, бізге берілген адал баға деп есептер едім.

Қорыта келе, болашақта осы жаңа әдіс-тәсілдерді қолданып, өзіне сенімсіз оқушыларды жеке тұлға ретінде сезінуге ұжым болып жұмыс жасауымыз керек.Елбасымыздың «Мәңгілік Елге» бастайтын ең абыройлы, ең мәртебелі мамандық жолында білімді шәкірт дайындаудан шаршамайық. Әлемнің озық елдері арасында Қазақстанның білімді жастарының орны ерекше болып шарықтай берсін. «Мектеп бітіріп шыққан бала бүкіл әлемге, өзгенің және өзінің өміріне білім жүзімен, ашылған саналы ақыл көзімен қарай білсе, міне, білімдендірудің көздейтін түпкі мақсаты осы», - деген бес арысымыздың бірі Жүсіпбек Аймауытов сөздерімен ойымды аяқтағым келеді.

Біз осындай нұрлы жүзді, саналы, зерек балалар тәрбиелей алсақ, түпкі мақсатымызға жеткеніміз.

**Пайдаланған әдебиеттер.**

1. Қазақстан  Республикасы призеденті Н.Ә.Назарбаевтың Қазақстан халқына жолдауы
2. "Назарбаев Зияткерлік мектептері" акционерлік қоғамының 2011-2020 жылдарға арналған даму стратегиясын бекіту туралы
3. Мұғалімге арналған нұсқаулық.III (негізгі) деңгей.Үшінші басылым